Google restricționează chatbotul de inteligență artificială Gemini de la a răspunde la întrebări despre alegerile globale care vor avea loc în acest an, a declarat firma deținută de Alphabet, în timp ce încearcă să evite eventualii pași greșiți în implementarea tehnologiei, notează Reuters.
Actualizarea vine într-un moment în care progresele în domeniul inteligenței artificiale generative, inclusiv în ceea ce privește generarea de imagini și videoclipuri, au alimentat îngrijorările legate de dezinformare și știri false în rândul publicului, determinând guvernele să reglementeze tehnologia.
Atunci când este întrebat despre alegeri, cum ar fi viitoarea confruntare prezidențială din SUA dintre Joe Biden și Donald Trump, Gemini răspunde cu "Încă învăț cum să răspund la această întrebare. Între timp, căutați pe Google".
Google anunțase restricții în SUA în decembrie, spunând că acestea vor intra în vigoare înainte de alegeri.
"Pentru a ne pregăti pentru numeroasele alegeri care vor avea loc în întreaga lume în 2024 și din lipsă de precauție, restricționăm tipurile de interogări legate de alegeri pentru care Gemini va returna răspunsuri", a declarat marți un purtător de cuvânt al companiei.